Sülearvutid murravad arvutimaailma täiega sisse. Me ise  oleme järjest mobiilsemad, meie kontorid on mobiilsemad ja nii peavad ka meie arvutid olema mobiilsed. Ent hoolimata sülearvuti mudelist, on nende ekraan pea alati väiksem kui väline monitor. Samuti ei sobi kõikidele sülearvuti nuditud klaviatuuriversioon või tekitab frustratsiooni näpuga Touch Padi ja Track Pointi kasutamine hiire asemel. Seega on mõistlik sülearvuti kasutamisel kontoris alati omada lisaks välist (võimalikult suurt ja LCD-tehnoloogial põhinevat) monitori, täismõõdus klaviatuuri ja  rullikuga ning edasi-tagasi-nuppudega arvutihiirt. Lausa uskumatu, kui palju annavad need arvuti efektiivseks kasutamiseks disainitud lisaseadmed töö jõudlusele juurde. Üks Microsofti korraldatud uuring näitas 44% produktiivsuse tõusu kõigest suurema monitori muretsemisest. Järgmine kord, kui lähed ülemuse juurde, ära unusta seda mainimast ja nõua endale välja suurim müügisolev LCD-monitor, mis aga laua peale ära mahub! Hea ajajuhtimine - see on imelihtne  !